b'\n_START_ARTICLE_\nKv\xc4\x9btoslav Ma\xc5\xa1ita\n_START_SECTION_\nTraject\xc3\xb2ria\n_START_PARAGRAPH_\nMa\xc5\xa1ita fou un dels m\xc3\xa9s carism\xc3\xa0tics pilots oficials del fabricant Jawa, en una \xc3\xa8poca en qu\xc3\xa8 els corredors de l\'antiga Txecoslov\xc3\xa0quia (entre d\'altres, Franti\xc5\xa1ek Mr\xc3\xa1zek, Josef C\xc3\xadsar i Zdenek Cespiva) dominaven la disciplina de l\'enduro amb aquestes motocicletes. De fet, la Jawa de Ma\xc5\xa1ita era coneguda com a "Invencible", i la t\xc3\xa8cnica i habilitats d\'aquest pilot foren amplament lloades durant la seva carrera._NEWLINE_Com a an\xc3\xa8cdota, de petit Ma\xc5\xa1ita volia dedicar-se al motocr\xc3\xb2s, tenint com a \xc3\xaddol el Campi\xc3\xb3 d\'Europa Jarom\xc3\xadr \xc4\x8c\xc3\xad\xc5\xbeek. Un dia que aquest el vei\xc3\xa9 en acci\xc3\xb3, va predir que de gran Ma\xc5\xa1ita seria un gran campi\xc3\xb3. El temps li don\xc3\xa0 la ra\xc3\xb3.'